{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću o Prijedlogu Pravilnika o obliku, sadržaju i načinu vođenja i dostave podataka o ulovu u gospodarskom ribolovu na moru"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ivan Čuljak","MINISTARSTVO POLJOPRIVREDE","Iza godine prilikom navođenja Narodnih novina se ne stavlja točka : (NN 62/17.) pa je to potrebno ispraviti na (NN 62/17), dva puta, kao što je ispravno navedeno u ostalim otvorenim savjetovanjima istog Ministarstva.","Prihvaćen","Poštovani, komentar se prihvaća. Tekst pravilnika će na odgovarajućim mjestima biti izmijenjen."]
[2,"Udruga Biom","Obveza vođenja očevidnika i izvješća o ulovu,\nČlanak 5.","S obzirom da su pridneni parangali iznimno opasni za morske ptice, potrebno je dodati da su očevidnik obavezni voditi i ribari koji imaju u povlastici upisan pridneni parangal. Naime, većina tih brodova je manja od 10 metara, pa su obavezni voditi samo izvješće o ulovu, koje ne sadrži informacije o slučajnom ulovu. Alternativno se može dodati u izvješće o ulovu da je potrebno izvještavati i o slučajnom ulovu.","Primljeno na znanje","Poštovani, neovisno o obrascu kojeg popunjavaju ovlaštenici povlastice su obvezni upisati sve vrste koje se ulove prilikom ribolova te na taj način trebaju i u izvješće o ulovu i u očevidnik upisati i slučajne ulove morskih sisavaca i morskih ptica. U uputama za popunjavanje izvješća o ulovu će se detaljnije opisati obveza upisivanja slučajnih ulova morskih sisavaca i morskih ptica."]
[3,"UDRUŽENJE OBRTNIKA PULA","MINISTARSTVO POLJOPRIVREDE,\nPrilog 2."," U tablici 2. :  FAO šifre vrsta riba i drugih morskih organizama:\n1. Zašto više nema stavaka - predlažemo da se dodaju:\n- Miješana bijela riba (GRO)\n- Ostalo (MZZ)\n- Miješana sitna plava riba (PEC)\n2. Gdje upisati ulov strijelke (potrebno je dodati)?\n3. Kako ispunjavati izvješće ako je u dnevnom ulovu više vrsta riba od ponuđenih redova (ići na slijedeću stranu kao što je navedeno za očevidnik?)?\n4. Izvješće o ulovu – što se podrazumijeva i kako ispuniti podatak o mjestu iskrcaja? Naime, prema novom Zakonu o morskom ribarstvu, dio plovila više neće morati vršiti iskrcaj na propisanim iskrcajnim mjestima, pa će ga vršiti na mjestu priveza plovila. Što u tom slučaju podrazumijeva „mjesto iskrcaja“ – naselje/najbliže naselje, naziv luke/lučice priveza ili najbliže propisano iskrcajno mjesto? Pravilnikom to treba precizno definirati.","Djelomično prihvaćen","Poštovani,\n1. stavke miješana bijela riba (GRO) i miješana sitna plava riba (PEL) se više ne nalaze u popisu vrsta za koje je predviđeno popunjavanje ulova/iskrcaja u očevidniku/izvješću o ulovu jer se u procjeni ulova i u iskrcaju mogu naći isključivo konkretne vrste morskih organizama, a ne grupe morskih organizama (mala plava riba i/ili miješana bijela riba). Stavku Ostalo (MZZ) i dalje je moguće navesti u očevidniku, ali samo pri upisu procjene ulova, dok se za iskrcaj i dalje treba navoditi točno određena vrsta.\n2. vrsta strijelka (Pomatomus saltatrix) se nalazi u Informacijskom sustavu morskog ribarstva, te ćemo je dodati i u popis vrsta koji je vidljiv u Uputama pravilnika.\n3. kada se u izvješću o ulovu ulovi više vrsta nego što je predviđeno brojem redova u izvješću tada je potrebno ići na slijedeću stranicu izvješća (kao što je predviđeno u očevidniku).\n4. kao mjesto iskrcaja treba upisati mjesto gdje se ostvareni ulov stvarno i iskrcao (stvarno mjesto iskrcaja)."]
[4,"Udruga Biom","MINISTARSTVO POLJOPRIVREDE,\nPrilog 2.","S obzirom da su pridneni parangali iznimno opasni za morske ptice, a većina brodova koja ih koristi je manja od 10 metara, potrebno je ili brodove koji imaju upisanu tu povlasticu staviti da trebaju voditi očevidnik ili u izvješće o ulovu dodati da je  potrebno izvještavati i o slučajnom ulovu na način kako je to određeno i za očevidnike.","Djelomično prihvaćen","Poštovani, neovisno o obrascu kojeg popunjavaju ovlaštenici povlastice su obvezni upisati sve vrste koje se ulove prilikom ribolova te na taj način trebaju i u izvješće o ulovu i u očevidnik upisati i slučajne ulove morskih sisavaca i morskih ptica. U uputama za popunjavanje izvješća o ulovu će se detaljnije opisati obveza upisivanja slučajnih ulova morskih sisavaca i morskih ptica."]